# HOVEDLAGET

## ORGANISASJON

Styret har bestått av følgende:

Leder: Nina Kværnæs

Nestleder: Nina Haarseth

Økonomi ansvarlig: Kristoffer Låg

Anleggsansvarlig: Torgeir Før

Ungdomsrepresentant: Maren Trøen og Maria Myhrhagen

Leder barneidrettsgruppa: Hilde Nystuen

Leder fotballgruppa: Stian Lomnes

Leder hundekjørergruppa Alf Stokke

Leder skigruppa: Tor Inge Nytrøen

Leder turgruppa: Kari J. Høye

Vi har i perioden hatt 4 styremøter, hvorav et møte har foregått via teams. Vi har gjennom perioden jobbet videre med organisering av idrettslaget – og vil fortsatt jobbe videre med dette det neste året.

Kommunikasjonen til våre medlemmer går i hovedsak via vår hjemmeside og Facebook.

I 2020 hadde vi 299 betalende medlemmer, mot 298 i 2019. Det er bra aktivitet i gruppene, men er stadig avhengig av personer som tar tak. **RIL er alle oss**, som til enhver tid ser det formålstjenlig å drive eller støtte opp om fysisk aktivitet i Rendalen.

## ANLEGG

Statusen på RIL sine anlegg etter sesongen 2020 som følge.

FOTBALLBANEN PÅ ELVÅL – Det ble kjørt på grus, for å reparere etter NATO-øvelsen, i 2019. RIL var ikke fornøyd med utført arbeid, og hadde dialog med ansvarlig entreprenør for å få dette utført etter avtale. Banen er pr dd fortsatt for løs og det blir tatt opp igjen med entreprenør til våren. Tor Inge Nytrøen har tatt på seg arbeidet fra RIL sin side.

LYSLØYPA PÅ ÅKRE – Ikke noe utført. Kantklipping ble vurdert til ikke å være nødvendig.

SJØVIKBAKKEN, ÅKRESTRØMMEN – Her har det ikke skjedd noe. Den personen som skulle ha materialene som er der (stolper, impregnerte materialer mv) har ikke hentet dette. Vi må arbeide videre med dette. Om ikke vedkommende fortsatt skal ha dette ordner opp må vi finne andre løsninger.

FINNDALSHYTTA – Denne ble vasket og satt i stand for utleie i forbindelse med harejakt.

ELVÅL SKISTADION – Lysløypa på Elvål har blitt utvidet fra 6 til 12 meter. Det ble utført mye gravemaskinarbeid der og lagt ned mange nye rør i 2019.

FAGERKOLLEN – Passivt anlegg.

SJØVIKBAKKEN – Passivt anlegg.

KVÆRNESODDEN – Denne banen er i veldig god stand. Klubbens flaggskip.

LYSLØYPE SJØLI – I ok stand.

## ØKONOMI

RIL har en god økonomi, og med dette både en trygghet og handlingsrom. Det kjøpes eksterne tjenester for betaling av regninger og føring av lagets regnskap. Dette fungerer meget bra.

Rendalen kommune er en stor bidragsyter med 70.000,- i tilskudd, samt 10.000,- i kulturmidler. Dette er helt avgjørende for de aktivitetene RIL kan tilby barn og unge i bygda.

Sponsoravtalene med hovedsponsorene Sparebanken Hedmark og Eidsiva ga oss 50.000 i 2020. I tillegg er det gjort avtaler med noen bedrifter om reklameskilt på våre arenaer tilsvarende 11.000,-

Medlemstallet holder seg ganske stabilt, med 299 medlemmer i 2020. Sum kontingentinntekter for 2020 ble 38 200,-. Det er noe utfordring med å få inn kontingenten, og det jobbes derfor med å etablere med digital fakturering.

Grasrotandelen ga oss i 2020 et bidrag på kr. 99 297,67. Dette er en gledelig økning fra kr. 89.839 i 2019. Det er nå 226 (221 i 2019) personer som har knyttet RIL til sin grasrotandel.

Momskompensasjon for 2020 utgjorde kr. 50 530,00,- en økning fra kr. 43.227,- året før.

LAM-midler var relativt uendret fra kr. 105.959,- i 2019 til 104.925,- i 2020. Dette er veldig viktig bidrag til drift av idrettslaget. Midlene er basert på aktivitetstallene i de forskjellige gruppene i RIL.

Prosjekt Kværnesodden fikk innvilget søknad om spillemiddeltilskudd, med et utsagn på inntil 98.000,- Sluttregnskap for prosjektet er innlevert og midlene er utbetalt. Sammen med utbetalt tilskudd til nytt tidtakersystem utgjorde øremerkede tilskudd i 2020 til sammen kr.178.000,-

# BARNEIDRETTSGRUPPA

## ORGANISASJON:

Leder: Hilde Nystuen

Nestleder: Lars Jørgen Romenstad

Økonomiansvarlig: Lars Erik Bjøntegaard

Styremedlem: Ole Martin Døsen

Vi har i perioden 2020 hatt 3 styremøter, og jevnlig kontakt på epost og telefon.

## AKTIVITET:

Barneidrettsgruppa har hatt følgende aktivitetstilbud i 2020:

Skilek på Elvål, skøytelek i ishallen på Åkrestrømmen og svømmekurs vinteren 2020. Terrengløp på Elvål og hallaktivitet i Åkrestua og på Renheim høsten 2020.

Barneidrettsgruppa har deltatt med aktiviteter for barn på sjekkpunkt Søvollen under Femundløpet. Et hyggelig arrangement, der vi i samarbeid med Barnas turlag har stilt med varm bålpanne og ulike aktiviteter.

Det ble arrangert trener 1 kurs for langrenn i 2020 i samarbeid med andre kommuner i Nord Østerdalen hvor 3 deltagere var fra Rendalen. Avslutning på svømmekurs og familiedag på Bjøntegaard leirskole ble avlyst grunnet Covid-19 situasjonen.

Det har vært god deltagelse på aktivitetene. Det er viktig å tilby et godt og allsidig aktivitetstilbud til de yngste, gi god informasjon om aktivitetene og ha god dialog med foreldrene.

## ØKONOMI:

Barneidrettsgruppa har i 2020 kjøpt inn mer utstyr til bassenget ved Berger skole. Aktivitetsnivået ble redusert pga Covid-19 situasjonen og dermed har vi et overskudd i 2020.

# FOTBALLGRUPPA

## ORGANISASJON:

Leder: Stian Lomnes

Nestleder: Erik Finstad

Økonomiansvarlig: Yvonne Husfloen

Styremedlem: Erling Nils Aasheim

Styremedlem: Susann Enoksen

## AKTIVITET:

Vi har hatt følgende lag i 2020:

GJ 7/8 Ytre / Øvre

GJ 9 Ytre / Øvre

G 11

G 12

J 13 (samarbeid med Koppang, ledet og administrert fra Rendalen)

G 14

Menn senior 6. div (samarbeid med Koppang, ledet og administrert fra Koppang)

Totalt har det vært cirka 90 spillere i de aldersbestemte lagene sesongen 2020, i tillegg til ca 15 spillere på seniornivå.

Sesongen 2020 ble stående i COVID-19s tegn, også i fotballen. I barne- og ungdomsfotballen ble det ikke åpnet for kamper før i august, noe som i praksis betød en kort og intensiv høstsesong med kamper fra skolestart og langt ut i oktober.

Mens G14 og J13 spilte i kretsserie under IØFK som normalt er, fortsatte samarbeidet med Trøndelag og Tynset-regionen for de eldste i barnefotballen. Dette har vært et vellykket samarbeid over to sesonger nå, og vi er glade for å ha fått denne muligheten. Reisene er fortsatt tildels lange (Røros / Folldal), men vi har blitt tatt i mot på en god måte, og fått gode tilbakemeldinger også fra våre ‘nye’ motstandere. Vi fortsetter dette samarbeidet også i 2021!

De aller yngste spillerne deltok i internserie med Koppang.

Når fotballen først kom i gang, var det under et visst smittevernregime. Det har vært kampverter tilstede på alle kamper, som har registrert alle tilstedeværende med navn og telefonnummer for eventuell smittesporing. Heldigvis har vi ikke fått bruk for dette i praksis! Også kiosk og tribune har

vært berørt av dette, men god innsats fra frivillige og god innstilling fra publikum har gjort at dette har gått veldig bra. Vi må forvente at også 2021 vil bli preget av COVID19.

Pga forkortet sesong også her forsøkte vi å få til to turneringshelger for spillerne i internserien med Koppang - en på Kværnesodden, en på Koppang. Vi gjennomførte på Kværnesodden 12. september med godt besøk av både unger og tilskuere, men dessverre måtte gjenvisitten på Koppang avlyses på grunn av en forverret COVID19-situasjon.

Vi jobbet sammen med Koppang FK for å få til et felles seniorlag i klubbene, og det var stor interesse, også fra utflyttede rendøler med base og jobb på Tynset. På det meste var vi opp mot 30 spillere på trening! Dessverre åpnet aldri myndighetene for spill i breddefotballen, og etter mange forsøk på å komme i gang ble det endelig i september tatt en avgjørelse om å avlyse sesongen. Svært skuffende for mange som hadde lagt en stor innsats for å følge treninger (som også naturlig nok måtte gjennomføres med hensyn til smittevern). Kanskje burde avgjørelsen vært tatt på et tidligere tidspunkt. Nå ble det mange lange kjøreturer etter full dags jobb, for å gjennomføre ei redusert fotballtrening - noe som kombinert med usikkerheten rundt hvordan COVID-19 vil påvirke kommende sesong nok har bidratt til at mange har valgt å takke nei til å være med foran sesongen 2021. Kretsen har gått ut og oppfordret lag som ‘er i tvil’ om å melde på lag, og sier at de vil fjerne gebyr dersom lag må trekkes. Vi har derfor valgt å melde på et samarbeidslag også i 2021, og vil følge situasjonen nøye.

Dessverre ble også den tradisjonelle Grueturneringen et offer for COVID-19 - vi håper at den kan gjennomføres i 2021!

Stor takk til alle som har bidratt til fotballsesongen 2020, både spillere, lagledere, foreldre, sponsorer, frivillige og tilskuere!

# HUNDEKJØRERGRUPPA

## ORGANISASJON:

Alf Stokke, leder

Tone Wiik Haugbjørg

Jørn Strandvik, løypeansvarlig

Gruppa har et jevnt tilsig av medlemmer. Ved årsskiftet ca 40

Desverre bor bare en knapp håndfull i Rendalen. De øvrige bor i Østlandsområdet og er medlemmer for å støtte arbeidet med å vedlikeholde hundekjørerløypa vår. Gruppa har en lukket Facebook side som gir info om treningsforhold. For å få tilgang på denne siden må man være medlem.

Utfordringen består i å få noen til å ta verv samt delta i inntektsskapende aktiviteter. .

Hovedaktiviteten i 2020 har bestått i å scooterpreparere hundeløypa samt stikke denne. Løypa er pr idag på ca 11 mil. Mye av den ligger i snaufjell og krever mye innsats for å kunne holde den åpen.

Vi håper at vi kan få til noen flere aktiviteter i 2021.02.17

# SKIGRUPPA

## ORGANISASJON:

Leder: Tor Inge Nytrøen

Nestleder: Omar Trøen

Styreleder: Silje Bjørnseth Rønningen.

Økonomisjef: Goro Eggen

Det har blitt avholdt tre styremøter. Leder har representert skigruppa i hovedlaget.

## AKTIVITETER:

4 klubbrenn+4 klubbmesterskap med 73 deltagere, og arrangerte kretsrenn i NØ-cupen den 7. Mars med ca 90 deltagere. Nytt EMIT tidtaker system ble brukt under kretsrennet meget velykket.

Ungdommens Holmenkollenrenn for 13-14 åringer i 2020 deltok Gøril Grindflek Granås og Mali Nytrøen.

Hovedlandstrennet for 15-16 åringer arrangert i Nybygda, Hedmark. Peter Mortensen Holien og Esten Nytrøen representerte RIL.

Styret vil takke alle som har stilt opp på dugnader og hjulpet til i løpet av sesongen. Spesielt takk til trenere og løypekjørere som bidrar sterkt til at dette blir velykket. Takk for sesongen 2020.

# TURGRUPPA

## ORGANISASJON:

Styret har bestått av følgende:

Leder: Kari J. Høye

Styremedlem: Berit B. Brænd

Styremedlem: Betty H. Midtskogen

Styremedlem: Per Skau

Styremedlem: Melkior Kværnes

## AKTIVITET:

Turgruppa har hatt 2 styremøter i 2020.

Årets aktiviteter har vært de samme som tidligere år. Vi har hatt turkasser på 10 turmål: Sølen, Høgde innenfor Sandbu, Kanken, Gamleskarven, Akshaugtjønnet, Nordre Sølenhølet, Balstadmistra, Granberget , Byringen og Finndalskampen. 2020 er forøvrig 20. sesong med 10 på topp!

På grunn av covid-19 ble vi enige om at vi skulle bruke digital løsning i stedet for kasser, turbøker og stemplingskort denne sesongen. Valget falt på appen DNT sjekk ut. Turposter ble satt ut og beskrivelser lagt inn i appen. Dette fungerte bra helt til det ble problemer med systemet i begynnelsen av juli, noe som skyldes feil i systemet i DNT. På grunn av dette «mistet» vi alle besøk som hadde vært fram til dette skjedde. Systemet ble operativt igjen og etter det fungerte det bra!

På grunn av dette har vi ikke full oversikt over alle besøk i år. Fjellrever og minifjellrever er trukket fra deltakerlista.

Vinnerne belønnes med gavekort hos May og Freds fiske og fritid.

Minifjellrever 2020: Signe Akre Låg, Rendalen og Ingeborg Bjørke, Rendalen Fjellrever 2020: Tord Busterud, Koppang og Einar Fure, Rendalen

Vi hadde bålkaffe ved Labankrysset sammen med Løypelaget 19. februar (bra besøk) ellers har vi ikke hatt noen fellesturer/fellesaktiviteter i 2020 (pga covid 19)

Vi har vært medarrangør på Stolpejakten som hadde rekordoppslutning i 2020 med ca 1200 deltakere

Turgruppa takker alle for følget i 2020 og ønsker velkommen til nytt turår i 2021

Styret i RIL, Rendalen

Nina Kværnæs/ Leder Nina Haarseth/ Nestleder Kristoffer Låg/Øk.ansvarlig

Torgeir Før /Anl.ansv. Hilde Nystuen/Barneidrgrp. Stian Lomnes/Fotballgrp.

Alf Stokke /Hundekjørergrp. Tor Inge Nytrøen/Skigrp. Kari J. Høye/Turgrp.

Maria Myhrhagen/Ungdomsrepresentant Maren Trøen/Ungdomsrepresentant